
NARVA  LINNAVALITSUSE

LINNAVARA- JA MAJANDUSAMET

ÕIEND

Narvas Peetri plats 1 hoone kommunaal- ja

hoolduskulude tasumine







    21. 09. 2005.a.

Narva Linnavalitsuse linnavarakomisjoni 13.07.2005 istungil (protokoll nr 10) vaadati läbi Narva Linnavalitsuse Kultuuriosakonna taotlus palvega anda määramata ajaks tasuta kasutusse Narvas Peetri plats 1 hoones asuvad 4. korruse ruumid nr 4-6, 8-11a, 14-17, 22, 24-26, üldpindalaga     169,9 m2, et paigutada sinna Kultuuriosakonna struktuuriüksused, kes varem kasutasid Narvas Kerese 20 hoones asuvaid ruume.

Struktuuriüksuste teistesse ruumidesse üleviimine on tingitud Kultuuriosakonna osakonna operatiivjuhtimise parendamise ning halduskulude vähendamise vajadusest.

Komisjon otsustas:

1. Anda Narva Linnavalitsuse Kultuuriosakonnale, registrikood 75024260, avalikku enampakkumist korraldamata määramata ajaks tasuta kasutusse Narvas Peetri plats 1 hoones 4. korrusel asuvad ruumid nr 4-6, 8-11a, 14-17, 22, 24-26 (vastavalt hoone inventariseerimisplaanile), üldpindalaga 169,9 m2, Kultuuriosakonna struktuuriüksuste  paigutamiseks.
2. Teha Linnavara- ja Majandusametile ülesandeks linnaeelarvest finantseeritavate asutuste ja ametite kasutuses olevate ja Peetri plats 1 hoones asuvate ruumide kommunaalteenuste ja hoolduskulude tasumine.
3. Linnavara-ja Majandusametil esitada punktides 1, 2 nimetatud otsused Narva Linnavalitsuse istungile korralduse vastuvõtmiseks.

Linnavara- ja Majandusamet edastas vastavad korralduste eelnõud Narva Linnavalitsuse istungile. Ruumide tasuta kasutusse andmise korraldus võeti vastu, kuid kulude katmise küsimus saadeti linnavarakomisjoni istungile teistkordseks lugemiseks.

Narvas Peetri plats 1 asuv hoone on Linnavara- ja Majandusameti bilansis. Hoone kasulik pind on

1134,8 m2, millest Narva Linnavolikogu kasutab 435,5 m2, Kultuuriosakond – 169,9 m2. Ülejäänud ruume kasutavad struktuurid, kelle finantseerimine ei toimu linnaeelarvest. 

Linnaasutustele Peetri plats 3 hoones asuvate ruumide kommunaalteenuste tasumiseks eraldatud eelarveraha kokkuhoiuks tegi Narva Linnavalitsus 25.01.2001 korraldusega nr 216-k Linnavaraametile ülesandeks linnaeelarvest finantseeritavate asutuste ja ametite poolt Peetri plats 3 hoones kasutatavate ruumide kommunaalteenuste ja hoolduskulude tasumise.

Narva Linnavalitsuse 05.02.2003 korraldusega nr 70-k tehti Linnavaraametile ülesandeks Narva Linnavolikogu poolt  Peetri plats 1 hoones kasutatavate ruumide kommunaalteenuste ja hoolduskulude tasumine.

Linnavara- ja Majandusamet peab iga Peetri plats 1 ja 3 hoonetes asuva eelarvelise asutuse kommunaalteenuste tarbimise arvestust.

Seoses sellega, et Linnavara- ja Majandusamet kannab Kultuuriosakonna tegevusega seoses täiendavaid kulusid, mida linnavara kasutaja poolt ei kaeta, saatis Linnavara- ja Majandusamet Narva Linnavalitsuse 10.08.2005 korraldust nr 758-k täites Kultuuriosakonnale tasuta kasutuslepingu.

Lepingu tingimustel peab Kultuuriosakond katma Linnavara- ja Majandusametile kommunaalteenuste ning hoolduskulud eelnimetatud ruumide osas.

Kultuuriosakonna juhtkond tagastas lepingu eelnõu, kuna Kultuuriosakonnal ei ole planeeritud vahendeid Narvas Peetri plats 1 hoones kasutatavate ruumidega seotud kulude katmiseks.   

Linnavara- ja Majandusamet kandis Kultuuriosakonnale kasutusse antud ruumide eest alates 2005.a juulist järgmisi kulusid (ilma KM-ta):

Hoone ja üldkasutatavate ruumide hooldustasu:

1 512,12 krooni


Elektrienergia



  


1 609,90 krooni


Vesi ja kanalisatsioon (1 kuu eest)



   214,20 krooni


Kokku







3 336,21 krooni


 

Alates oktoobrist lisanduvad küttekulud. 2005.a kütteperioodi tulemustest lähtuvalt moodustavad nimetatud ruumide küttekulud keskmiselt  1 577,70 krooni kuus. 

Küsimust arutati Narva Linnavalitsuse linnavarakomisjoni istungil 08.09.2005.a (protokoll  nr 13) ja otsustati:

1. Teha Linnavara- ja Majandusametile ülesandeks linnaeelarvest finantseeritavate asutuste ja ametite poolt Peetri plats 1 hoones kasutatavate ruumide kommunaalteenuste ja hoolduskulude tasumine.
2. Linnavara-ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

3. Linnavara- ja Majandusametil pidada iga Peetri plats 1 ja 3 hoonetes asuva eelarvelise asutuse osas kommunaalteenuste tarbimise arvestust ning väljastada informatsiooni kulude kohta eelarveliste asutuste juhtide nõudmisel.

